Forbes 2013-yilda eng ko‘p daromad olgan aktrisalar ro‘yxatini e’lon qildi

Forbes jurnali Anjelina Jolini Gollivudning eng katta haq oladigan aktrisasi deb e’lon qildi. Jurnalning yillik reytingi kecha chop etildi.
2012-yil iyunidan 2013-yil iyun oyigacha Joli 33 million dollar ishlagan. Aktrisa daromadining asosiy qismini 2014-yilda ekranlarga chiqadigan “Malefisenta” filmidan olgan gonorar tashkil qildi: yovuz jodugar roli Joliga 15 million dollar keltirdi.

Ro‘yxatning ikkinchi pog‘onasini Jennifer Lourens egalladi. Uning yillik maoshi 26 million dollar bo‘ldi. Fevral oyida eng yaxshi ayol roli uchun “Oskar” mukofotini qo‘lga kiritgan 22 yoshli aktrisaning daromadi “Ochlik o‘yinlari” (Hunger Games) filmi sharofati bilan ancha o‘sdi. 80 millionlik byudjetga ega mazkur kartina 690 million dollar ishlashga muvaffaq bo‘ldi.

Forbes’ning o‘tgan yilgi ro‘yxatida yetakchilik qilgan Kristen Styuart bu gal uchinchi o‘ringa tushib qoldi. O‘tgan 12 oy ichida aktrisa 22 million dollar jamg‘ardi. Bu uning o‘tgan yilgi daromadidan 12,5 millionga kamdir.

Gollivudda eng ko‘p daromad oladigan aktrisalarining Forbes tomonidan tuzilgan to‘liq ro‘yxati quyidagicha: